da en en en fr de da id da nb da da en da da da en da nb da da da da es nb da da da da da da da cs da da da pl da da da nb da da da da da da da da da da en en
Abdullah, Musa og Sonny Mahmoods (den sidste over 1200 km) "heroisk" og bred gærdeside skaffede Svanholm det tredje T 20 mesterskab på stribe efter to dramaer. - Svanholm Cricketklub
Søndag d. 26. juni 2022 kl. 18:55 af Daniel From
Det var to ufatteligt spændende kampe mod først KB og derefter Skanderborg i T 20- finalerne i Esbjerg, der skaffede vores førstehold det tredje danske officielle T 20 mesterskab på stribe samt adgang til ECL -turneringen i 2023.
Vi vil ikke gå i dybden med referaterne. Dem som lyster kan se det hele gengivet ved at gå ind på DCF’s side, hvor kampene er streamet. Peter Power desuden skrevet et længere referat om kampene også på DCF’s hjemmeside.
Zishan Shah griber Saif Ahmad
Jonas ser forvirret ud, da han taber en gribechance fra KBs topscorer. Måske fordi bolden blev væk i træerne på vej ned
Vi kan dog ikke undgå at fortælle om brødrene Mahmood og deres far.
I kampen mod KB eksploderede dramaet i den sidste over. Forinden var topscorer Musa Mahmood (56) blev grebet i den 18 over og vi manglede 15 med 2.1 overs igen. Den 19 over gav kun enere, så vi manglede 10, da den sidste over begyndte.
Ups. Mads Henriksen kastes ud
nok en firer fra Abdullah
Sekser fra Musa Mahmood
KB’s veltjente ex testbowler Amjad Khan satte sig selv til at kaste Med to bolde igen skulle 7 point scores og spillerne sad måske deprimerede, måske håbefulde med hovederne i hænderne udenfor, men Abdullah gravede skjulte talenter som hitter frem ved først at slå Amjad Khan i træerne til seks på næstsidste bold og dernæst sikre sejren med en firer, mens KBerne krøb sammen om ham for at forhindre den ener, der også ville være nok.
Abdullah klasker den næsten vindende sekser på Amjad Khan
Resten af holdet invaderede banen og “overfaldt” Abdullah opfyldt af en jubel..
Mads Henriksen scorede 44, Abdullah Mahmood også en fin kaster med 2 gærder for 14 og Jonas Henriksen bedst med 3 for 22.
KB scorede 160, vi 164.
Så var der det problem, at Musa skulle hjem og trække nummer til sin afsluttende prøve til studentereksamen. Det betød, atSonny Mahmood, vores kasserer og far til Abdullah og Musa satte sig selv på en helt utrolig køretur.
Først kørte han Musa hjem lørdag aften. Så kørte han ham søndag til gymnasiet, hvor Musa skulle trække nummer om emnet i økonomi kl. 8.00. Det skulle han op i mandag.
Videre med Musa til Esbjerg, mens Musa på bagsædet læste til eksamen. Musa nåede frem og på hjemvejen hjalp Hamid ham med hans forberedelser og det hele gik godt, for Musa fik sin hue om mandagen.
Og vi tør vel nok sige, at uden de køreture over ca. 1200 km var der ikke blevet noget mesterskab.
Vi gik først til gærdet mod Skanderborg – samme modstander som i fjor i finalen – og igen var det så som så, hvad toppen leverede. Men denne gang var det Jonas, der kom ind som femmer og satte skub i det med 44 på 24 bolde, mens syveren Musa Mahmood overtrumfede med 47 på 31 bolde.
Og så var detIgen var det Abdullah som nier, der satte trumf på ved at score 42 not out på 20 bolde. Langt den bedste gærdepræstation nogensinde fra ham, der mest regnes som kaster.
Så vi endte med imponerende 182.
Takket være Skanderborgs gærdestjerne kaldet Monty (Taranjeet Singh) holdt Skanderborg længe et scoringstempo, der var mere end det krævede. Vores fastbowler- departement var svækket ved at være uden Touqeer Ahmed (i Pakistan) og Monty muntrede sig med 77 på 38 bolde, førend han blev mere og mere presset, da makkerne gik.
En gang for meget steppede han frem, denne gang til Abdullah Mahmood og i den fjortende over (ved 114) lå pindene ned bag ham.
De næste kunne ikke holde tempo og Skanderborg sluttede på 163 for 9. Saud Munir 3/19, Hamid Shah 2/16 og Abdullah Mahmood 2/27.
Monty blev kåret som ”man of te tournament”, men med en flot gestus gav han medaljen videre til Abdullah.
ECL spilles fra 27. februar samme sted som i år i Spanien, dog kun denne gang over 3 dage
Stående fra venstre Atta Ullah, Mads Henriksen, Wahab Hashmi (keeper), Zishan Shah, Jonas Henriksen, Saud Munir og Wahab Hashmi (keeper).  Knælende: Hamid Shah (anf), Ehsan Karimi, Aden Aftab og Musa Mahmood (billederne fra Esbjerg taget af Peter Power tak til ham).
Andet- og tredjehold ubesejret
Drengespiller Hashim Rasul gik til vaflerne fra starten mod Copenhagen og scorede 26 i sin debut som åbner på dette hold.
Fire gærder ude for 55, men to lange opslidende gærdestande mellem først Aden Aftab (44) og Said Alam (23) og derefter Aden Aftab og Zishan Ali (46) sled Copenhagen ned. Vatsal Prajapati sluttede med 42 mod sine tidligere fæller og vi endte med 203.
Aden Aftab spillede en flot halveg mod Copenhagen
Grænseslag fra Vatsal Prajapati mod Copenhagen
Det var ikke nemt at få Copenhagen ud, de var bestandige, men ikke truende. Asad Shah 3/17, Husnain Khalid 3/22 tog de fleste af gærderne, da Copenhagen endte på 161 og ni af vores fik lov til at svinge armen.
Vores 3. hold havde besøg af Fredensborg 2. Selvom kampen blev udskudt i fire timer var det en våd omgang over 2 x 15 overe. Fredensborg lavede 69. Det havde vi overvældende besvær med, vi troede, at når modstanderen ikke kunne batte, så kunne de heller ikke kaster, men her tog vi fejl. Vi passerede dog på sidste bold for 6 gærder (Mustakim Aslam 19x).
Førsteholdet spiller lørdag i Ishøj (mærk) den sidste betydningsløse kamp i den indledende runde i 50 overs turneringen mod KB.
Andetholdet spiller søndag hjemme mod Ishøj II.